Tod

A tod is a craitur that bides in maist continents o the warld. Thay're sib tae dugs. Maist tods eat mooses, voles, leporids (kinnens an maukins), birds’ eggs, fruit, muckle beesties, an deid craiturs.

Thare's five genera wi craiturs that is cried tods. The genus Vulpes haes the "true tods", the likes o the reid tod, that is the anely species o tod hamelt tae Scotland. Cerdocyon haes anely the crab-eatin tod, that bides in Sooth Americae. The memmers o Lycalopex is cried the "Sooth American tods". Otocyon haes ane species, that bides in Africae. Urocyon haes twa species, that bide in North Americae. Tods isnae a clade, acause twathree species o tod is mair closely relatit tae craiturs that isnae cried tods nor tae ither tods (e.g. the tods in Lycalopex and Cerdocyon is mair closely relatit tae woufs an dugs nor tae the tods in Vulpes).

Roald Dahl wrate the beuk The Sleekit Mr Tod anent a faimily o reid tods.


Category:Paraphyletic groups